陈深
丁酉元日
夜中不成寐，卧觉风剡剡。
残寒卖馀勇，飞雪独万惨。
黎明卷新霁，旭日光晻晱。
穷阴得阳和，春气已先感。
负暝南轩下，余生亦云忝。
高门谁能走，蓬户镇常掩。
驰车听奔溱，庆语绝媚谄。
自甘守疏慵，岂复叹坎壈。
濡毫寄桑翰，隐几坐文毯。
台倾酒不竭，炉拥火始炎。
吐咏探清新，研书味真澹。
流光信难驻，华发那可染。
拊已欣有得，感是能无憾。
贞吉宜嘉遯，心享由习坎。
浮云易盈歇，神鉴常渊湛。
龟勉奉吾亲，力学深自贬。